כרמל שאמה הכהן

כרמל שאמה הכהן (נולד ב-16 באוגוסט 1973) הוא ראש עיריית רמת גן. בעברו היה שגריר ישראל ל-OECD ולאונסק"ו וחבר הכנסת מטעם סיעת הליכוד בכנסת ה-18 וה-19. שאמה הכהן נולד וגדל ברמת גן בשכונת רמת השקמה, להורים יוצאי עיראק מצד אחד ויוצאי סוריה וטורקיה מצד שני. הבכור משבעה ילדים. בצה"ל שירת כחוקר באגף המודיעין. בעל תואר ראשון במשפטים מהמרכז הבינתחומי הרצליה וכן הסמכה כשמאי מקרקעין. שם משפחתו הוא - שאמה, אך באוקטובר 2010 החליט להוסיף לשמו את שם המשפחה "הכהן", כדי להדגיש את יהדותו. זאת, לאחר שרבים בציבור סברו בטעות כי הוא משתייך למגזר הדרוזי. החל משנת 2002 שימש כיושב ראש סניף הליכוד ברמת גן. בשנת 2003 נבחר כחבר במועצת עיריית רמת גן, וכיהן במועצה עד לבחירתו לכנסת בשנת 2009. בפעילותו במועצה בלט בתחום איכות הסביבה. שימש כיו"ר ועדת הביקורת של העירייה, במסגרת זו ניהל מאבק מתוקשר נגד ראש העירייה צבי בר. שימש יו"ר מועצת צעירי הליכוד הארצית. במהלך תקופת טרום ההתנתקות והמאבק הפנימי בליכוד בין אריאל שרון לקבוצת המתנגדים לתוכנית שכונו בתקשורת ה"מורדים", היה שאמה הכהן ממנהיגי חברי המרכז שתמכו בשרון. בשנת 2009 בבחירות לכנסת ה-18 שובץ במקום ה-25 ברשימת הליכוד כנציג מחוז דן, ונבחר לכנסת. תחילה שימש כסגן יושב ראש הכנסת וב-2010 התמנה ליושב ראש ועדת הכלכלה של הכנסת. כיושב ראש ועדת הכלכלה פעל רבות בנושאים חברתיים מבחינת רגולציה ומיסוי וסייע בהעברתן של מסקנות ועדת ששינסקי בדרך לרפורמת המיסוי בסקטור הגז הטבעי והנפט ולאישורו של חוק מיסוי רווחי נפט. במהלך כהונת הכנסת ה-18 הגיש שאמה למעלה מ-40 הצעות חוק פרטיות ועשרות הצעות לסדר. בשנת 2013 לקראת הבחירות לכנסת ה-19, שובץ שאמה הכהן במקום ה-32 ברשימת הליכוד ישראל ביתנו, אך זו קיבלה 31 מנדטים ושאמה לא נבחר לכנסת. בשנת 2013 הגיש את מועמדותו לראשות עיריית רמת גן, אולם בבחירות שנערכו באוקטובר 2013 הפסיד בהתמודדות לישראל זינגר, סיעתו, "רמת-גן 1", זכתה בארבעה מנדטים במועצת עיריית רמת גן והוא החל לכהן כיו"ר האופוזיציה במועצת העיר וכיו"ר ועדת הביקורת של העירייה. בנובמבר 2013 הוענק לו אות אביר איכות השלטון בקטגוריית הרשות המחוקקת. עם בחירתו של ראובן ריבלין לנשיא מדינת ישראל ב-10 ביוני 2014, התפטר שאמה-הכהן מחברותו במועצת עיריית רמת גן וחזר לכהן כחבר הכנסת. ערב השבעתו לכנסת, מתח שאמה הכהן ביקורת על הליכוד, שלדבריו מזניח את נושאי החברה לטובת קידום ההתנחלויות: ”הליכוד הפך להיות פחות ופחות חברתי. המינון כרגע בין העיסוק של הסיעה במגרון וחברון לבין חצור ודימונה, והאתגרים הכלכליים חברתיים ובראשם מחירי הדיור הבלתי נסבלים אינו מידתי באופן קיצוני”. שר החוץ, אביגדור ליברמן, הציע לשאמה-הכהן את תפקיד שגריר ישראל ל-OECD ולאונסק"ו. באוגוסט 2014, הממשלה אישרה מינוי זה, מה שהביא לסיום כהונתו בת החודשיים בכנסת ה-19. בבחירות אלה, הליכוד וישראל ביתנו התמודדו יחד ברשימת הליכוד - ישראל ביתנו. את שאמה הכהן החליף אלכס מילר, ובכך גדל כוחה של ישראל ביתנו על חשבון הליכוד. לאחר פרישת ארצות הברית מאונסק"ו באוקטובר 2017, הנחה משרד החוץ את שאמה הכהן להתכונן לפרישה מאונסק"ו. ב-22 בדצמבר 2017 הגיש שאמה הכהן לראשת הארגון את בקשת הפרישה של ישראל, אשר נכנסה לתוקף בסוף 2018. לקראת הבחירות לכנסת ה-24, הצטרף למפלגת תקווה חדשה של גדעון סער ושימש כראש מטה הבחירות שלה. בשנת 2018 התמודד בבחירות לראשות ולמועצת העיר, כיושב ראש סיעת ״רמת גן 1״. שאמה-הכהן עלה לסיבוב השני יחד עם ישראל זינגר ראש העיר המכהן, ובסיבוב זה גבר על זינגר ונבחר לראשות העיר. לאחר בחירתו של שאמה לעיריית רמת-גן הכריז שהוא פועל לסגירת השירות הווטרינרי בעיר. לאחר שנים בהן הפעילה העירייה במה המותאמת לציבור הדתי ביום העצמאות, ביוני 2019, החליט שאמה הכהן שבכל אירוע עירוני הפתוח לקהל הרחב תופיע לפחות זמרת אחת, ותוכן האירוע יצריך את אישור מנכ"לית העירייה או יועצת ראש העיר למעמד האישה, זאת בעקבות טענות על כך שלא התאפשר לנערה לשיר על אחת הבמות. בהמשך אותה השנה, הודיע כי על במות יום העצמאות יופיעו רק אמנים מקומיים ובעלות של עד 60 אלף שקלים להופעה. שאמה-הכהן הוביל גם החלטה של עיריית רמת גן שלא לאפשר עוד קידום תמ"א 38 בעיר. מועצת העיר קיבלה את יוזמתו להפעיל הסעות בשבתות מרמת גן למוקדי הבילוי בתל אביב. התבטא נגד מגורי חרדים בעיר רמת גן: "התחרדות העיר רמת גן – איום אסטרטגי". בדצמבר 2021 הורה להסיר את העבודה "ירושלים" של האמן דוד ריב מתערוכה במוזיאון העירוני. עבודה זו כללה את המילים "ירושלים של זהב – ירושלים של חרא". בית המשפט המחוזי בתל אביב אמנם הוציא צו מניעה, אולם שלושה ימים לאחר מכן אישר את הסרתה. בנובמבר 2022 נחקרו שאמה-הכהן ורעייתו על-ידי רשות המיסים בחשד שהעלימו הכנסות חייבות במס מדירות שבבעלותם. באוקטובר 2017 פסק בית משפט השלום בתל אביב שפרסומים של שאמה הכהן בדף פייסבוק שלו בעניינו של עובד בעיריית רמת-גן, חיים קרשינקר, הם בגדר לשון הרע, וחייב אותו לשלם פיצויים בסך 200 אלף ש"ח. שאמה ערער על פסק הדין אך בית המשפט המחוזי דחה את הערעור והותיר על כנה את הקביעה, לפיה שאמה הוציא לשון הרע. בנובמבר 2017 פסק בית המשפט השלום בתל אביב שפרסומים של שאמה הכהן כנגד מ"מ ראש עיריית רמת גן, משה רווח, הם בגדר לשון הרע וחייב אותו לשלם פיצויים בסך 280 אלף ש"ח והוצאות משפט בסך 46 אלף ש"ח. שאמה הכהן ערער לבית המשפט המחוזי, אך ערעורו נדחה והוא חויב לשלם הוצאות משפט נוספות בסך 20 אלף ש"ח. באפריל 2023 הוציאה וועדת הבחירות של מחוז תל אביב צווי מניעה כנגד שאמה בגין שימוש אסור בכספי ציבור לצורך קידומו הפוליטי. בין היתר נאסר על שאמה להפעיל את קבוצות הוואטסאפ העירוניות ולהפנות לדף האישי של שאמה בפרסומים עירוניים. שאמה-הכהן נשוי לוורד ואב לשלושה בנים ובת. מתגורר בקריית קריניצי, רמת גן. מדיה וקבצים בנושא כרמל שאמה הכהן בוויקישיתוף כרמל שאמה הכהן, באתר הכנסת כרמל שאמה הכהן, ברשת החברתית פייסבוק כרמל שאמה הכהן, ברשת החברתית אקס (טוויטר) כרמל שאמה הכהן, ברשת החברתית אינסטגרם כרמל שאמה הכהן, באתר כנסת פתוחה צבי זרחיה, השולף הכי מהיר בכנסת, באתר הארץ, 3 ביוני 2010 גיא רולניק, צבי זרחיה, שאמה הכהן: "לטייקונים יש אשראי פתוח של מיליונים מול הבנקים", באתר TheMarker‏, 8 ביולי 2012 יוסי פנטילט, שאמה הכהן נפרד מהכנסת ומסמן מטרה: עיריית ר"ג, באתר nrg‏, 6 בפברואר 2013 אלדד בק, "הנרטיב באונסק"ו - הסתה", באתר ישראל היום, 23 בנובמבר 2017 הדר חורש, "אף אחד לא אמר 'אני ארצח אותך', אבל מישהו תפס לי ביד ואמר 'פרעה! אני אטפל בך'", באתר TheMarker‏, 21 באפריל 2019 טל גלעדי, ‏זה הראש, באתר ‏מאקו‏, 6 ביוני 2019 אביעד פוהורילס, פסגת הכרמל: שאמה הכהן הגיע לרמת גן, באתר ישראל היום, 18 ביולי 2019 נעה עמיאל לביא, איך הפך כרמל שאמה הכהן לראש העיר הכי מרענן בסביבה?, באתר טיים אאוט תל אביב, 25 ביולי 2019 רן שמעוני, החרמת תושבים וסגירת חשבונות: מה קורה למי שמכעיס את ראש העיר רמת גן, באתר הארץ, 15 בנובמבר 2021 רן שמעוני, משביל בפארק ועד שיפוץ בגן: ראש העיר רמת גן לא מפספס הזדמנות להבליט את שמו, באתר הארץ, 19 בדצמבר 2021 עדי כהן והדר חורש, כרמל שאמה הכהן: "בגדול, אנחנו בונים עוד גבעתיים בתוך רמת גן", באתר TheMarker‏, 11 בנובמבר 2022 ירון כהן-צמח, חבר הכנסת כרמל שאמה "נכנע": יעדכן את שם משפחתו לשאמה הכהן, באתר TheMarker‏, 7 באוקטובר 2010 אורי פולק, ‏ח"כ כרמל שאמה נדרש להוכיח כי הוא כהן, באתר כיפה, 23 בנובמבר 2011 דו"ח משמר המועצה רמת גן באתר החברה להגנת הטבע איילת פישביין, גביית ארנונה וחניה נמסרה לתורם של ראש עיריית ר"ג, באתר News1 מחלקה ראשונה, 22 במאי 2007 איילת פישביין, תלונה נגד ראש עיריית רמת גן צבי בר, באתר News1 מחלקה ראשונה, 19 ביוני 2007 אטילה שומפלבי, ועידת הליכוד: שרון מתארגן להשיב מלחמה, באתר ynet, 12 באוגוסט 2004 מזל מועלם, שרון החליט: המו"מ הקואליציוני לא יוכרע עד כינוס ועידת הליכוד בשבוע הבא, באתר הארץ, 12 באוגוסט 2004 חוק היטל רווחי הנפט התשע"א 2010 רועי מנדל, "ר"ג צריכה ריסטרט, צעירים יגורו בבורסה", באתר ynet, 26 באוגוסט 2013 רועי אלמן, רמת גן: ישראל זינגר הוא ראש העירייה הבא, באתר mynet (כפי שנשמר בארכיון האינטרנט), 23 באוקטובר 2013 זוכי אות אביר איכות השלטון 2013 באתר התנועה למען איכות השלטון בישראל, 11 בנובמבר 2013 כרמל שאמה אביר איכות השלטון 2013 הזוכה הקטן של היום: כרמל שאמה הכהן, באתר nrg‏, 10 ביוני 2014 מורן אזולאי, "הליכוד לא מספיק חברתי, לא שולל לרוץ עם כחלון", באתר ynet, 11 ביוני 2014 אריק בנדר, ‏כרמל שאמה הכהן ימונה לשגריר כמינוי אישי של ליברמן, באתר מעריב אונליין, 3 באוגוסט 2014 שאמה-הכהן, שותף לקומבינה? "לא אתווכח", באתר וואלה, 11 ביוני 2014 שלמה צזנה, בעקבות פרישת ארה"ב: נתניהו הורה להיערך ליציאה מאונסק"ו, באתר ישראל היום, 12 באוקטובר 2017 איתמר אייכנר, מצטרפת לארה"ב: ישראל החליטה לעזוב את אונסק"ו, באתר כלכליסט, 22 בדצמבר 2017 אביחי טבק, שוב ראש בראש: זינגר ושאמה, סיבוב שני, באתר מקומון רמת גן, ‏2018-10-31 אמיר אלון, ענבר טויזר, קובי נחשוני, שחר חי, איתי שיקמן, רענן בן צור, מאיר אוחיון, אחיה ראב"ד ואלישע בן קימון, ליאון ניצח בירושלים, מהפכים בר"ג, ראשל"צ ובת-ים, באתר ynet, 14 בנובמבר 2018 אביחי טבק, תושבי רמת גן בחרו בשינוי: ראש העיר הבא - כרמל שאמה!, באתר מקומון רמת גן, ‏2018-11-14 פעילי בעלי החיים נגד החלטת ראש העיר "פורסמו ממצאי ועדת הבדיקה בנושא במת העצמאות ברמת עמידר", הודעת דוברות העירייה מ-11 ביוני 2019 אריק מירובסקי, ‏עיריית רמת גן ביטלה את תמ"א 38 בעיר, באתר גלובס, 5 במאי 2019 איתי בלומנטל, עיריית רמת גן אישרה להפעיל מערך הסעות בשבתות, באתר ynet, 9 ביולי 2019 ישי כהן ואבי רבינא, ‏כרמל שאמה הכהן: התחרדות העיר רמת גן - איום אסטרטגי, באתר כיכר השבת, 23 ביוני 2019 נעמה ריבה, כרמל שאמה הכהן מתעלם מצו המניעה: יצירתו של דוד ריב הוסרה ממוזיאון רמת גן, באתר הארץ, 27 בדצמבר 2021 קורין אלבז-אלוש, העתירה של דוד ריב נדחתה: היצירה "ירושלים" לא תוצג במוזיאון רמת גן, באתר ynet, 30 בדצמבר 2021 גד ליאור, קורין אלבז-אלוש, ראש העיר ר"ג שאמה הכהן נחקר בחשד שהשתמט מתשלום מס במאות אלפי שקלים, באתר ynet, 22 בנובמבר 2022 מלכה רדוזקוביץ', ‏ביהמ"ש: פרסומי כרמל שאמה נגד בכיר בעיריית ר"ג - לשון הרע, באתר גלובס, 17 באוקטובר 2017 א (ת"א) 49675-01-14 חיים קרשינקר נגד כרמל שאמה, ניתן ב-15 באוקטובר 2017 מלכה רדוזקוביץ', ‏שאמה-הכהן ישלם 200 אלף ש' לעובד עיריית ר"ג בגין לשון הרע, באתר גלובס, 16 בינואר 2018 ע"א 17517-01-18 כרמל שאמה הכהן נ' משה ריוח, ניתן ב-5 באפריל 2020, באתר "נבו" אורי סלע‏, ועדת הבחירות נגד ראש העיר רמת גן: "שימוש פסול בכספי ציבור", באתר וואלה, 11 באפריל 2023